Πέρα Βάχλια Αρκαδίας

Η Πέρα Βάχλια είναι ορεινό χωριό της Αρκαδίας, ευρισκόμενο στο βόρειο τμήμα του νομού και το οποίο υπάγεται στην Τοπική Κοινότητα Βάχλιας του Δήμου ΓορτυνίαςΝέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα «Καλλικράτης» (Νόμος 3852/2010 - Σε ισχύ από 1/1/2011).Ε.Ε.Τ.Α.Α. -  Διοικητικές μεταβολές Πέρα Βάχλιας.Ε.Ε.Τ.Α.Α. - Διοικητικές μεταβολές Κοιν. Βάχλιας.. Σύμφωνα με την Απογραφή του 2011 ο πληθυσμός του οικισμού της Πέρα Βάχλιας ανέρχεται σε 32 κατοίκουςΕλληνική απογραφή 2011 / Βλ. Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (2012)..

 Τοποθεσία 
Βρίσκεται χτισμένη σε μια τοποθεσία με πλούσια βλάστηση και τρεχούμενα νερά, στο Αφροδίσιο Όρος και στην ανατολική πλαγιά της κοιλάδας που ρέει του «Κούκου το ρέμα», το οποίο σε κοντινή απόσταση νοτιοανατολικά του χωριού συμβάλει με τον ποταμό Λάδωνα, ενώ πηγάζει επίσης σε κοντινή απόσταση βόρεια του χωριού· στην περιοχή κάτω από την κορυφή «Γούπατα». Είναι έναντι ακριβώς της Βάχλιας με την οποία συναποτελούν την Τοπική Κοινότητα Βάχλιας (άλλοτε ανεξάρτητη κοινότητα και πρώην δημοτικό διαμέρισμα του τέως Δήμου Κοντοβάζαινας)· η απόσταση των δύο οικισμών μέσω του οδικού δικτύου είναι 2 χιλιόμετρα. Το υψόμετρο του οικισμού ανέρχεται περίπου σε 620 μέτρα πάνω από την επιφάνεια της θάλασσαςΥπολογισμός υψομέτρου από διεύθυνση στον χάρτη..

Σε κοντινή απόσταση προς τα δυτικά (Δ) βρίσκεται το χωριό Δήμητρα (Δίβριτσα), προς τα βόρεια-βορειοδυτικά (ΒΒΔ) η Μονή Αγίας Παρασκευής που είναι επισήμως χαρακτηρισμένη ως ιστορικό διατηρητέο μνημείο, και προς τα νοτιοανατολικά (ΝΑ) το Φράγμα Λάδωνα όπου ουσιαστικά αποτελεί τεχνητή λίμνη.

Η Πέρα Βάχλια απέχει περίπου: 12 χιλιόμετρα από την ΚοντοβάζαιναΧιλιομετρικές αποστάσεις μέσω του οδικού δικτύου, βασισμένες σε στοιχεία από τους Χάρτες της Google., 14 χιλιόμετρα από τα Τρόπαια, καθώς και 88 χιλιόμετρα από την ΤρίποληΗ οδική μετάβαση από την Βάχλια προς την Τρίπολη (και αντιστρόφως), η οποία αναφέρεται να είναι 88 χιλιόμετρα, πραγματοποιείται μέσω Λάδωνα-Δάφνης-Λεβιδίου (κυρίως δηλ. μέσω της «111»). Επίσης, υπάρχουν άλλες δύο διαδρομές περίπου 98 χιλιομέτρων και με περισσότερο χρόνο μετάβασης έκαστη, οι οποίες είναι μέσω: α) Τροπαίων-Λαγκαδίων-Βυτίνας-Λεβιδίου και β) Τροπαίων-Λαγκαδίων-Δημητσάνας-Στεμνίτσας.. Επιπλέον, απέχει περί τα 18 χιλιόμετρα από το κεφαλοχώρι Δάφνη (Στρέζοβα) του όμορου πρώην Δήμου Παΐων της Αχαΐας, ο οποίος πλέον (από το 2011) ανήκει στον διευρυμένο Δήμο Καλαβρύτων ως δημοτική ενότητα αυτού.

 Διοικητικές μεταβολές 
Η Πέρα Βάχλια αναγνωρίστηκε επισήμως ως οικισμός στις 19/03/1961· ως μέρος της τότε Κοινότητας Βάχλιας. Το 1997 (ΦΕΚ 244Α) σύμφωνα με την Διοικητική Μεταρρύθμιση «Καποδίστριας» (Ν. 2539/97) προσαρτήθηκε στον Δήμο Κοντοβάζαινας, ενώ από το 2011 και πλέον (ΦΕΚ 87Α) με την Διοικητική Μεταρρύθμιση «Καλλικράτης» (Ν. 3852/2010), το χωριό αποτελεί οικισμό του Δήμου Γορτυνίας.

 Ιερός Ναός Αγίου Βασιλείου 
Κεντρική εκκλησία της Πέρα Βάχλιας είναι ο Άγιος Βασίλειος , όπου βρίσκεται στο βόρειο τμήμα του οικισμού και πανηγυρίζει την Πρώτη ημέρα του έτους

 Δείτε επίσης 
 Βάχλια Αρκαδίας

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

 Εξωτερικοί σύνδεσμοι 
 Ε.Ε.Τ.Α.Α. (ιστ. Eetaa.gr) - Διοικητικές μεταβολές της Τ.Α.: Πέρα Βάχλιας Αρκαδίας.
  Ε.Ε.Τ.Α.Α. (ιστ. Eetaa.gr) - Διοικητικές μεταβολές της Τ.Α.: Κοινότητα Βάχλιας Αρκαδίας.
 Exploring-greece.gr - Πέρα Βάχλια (1).
 Exploring-greece.gr - Πέρα Βάχλια (2).
 Infomust.gr - Βάχλια Αρκαδίας .

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας